MA Klassieke Letterkunde (Stellenbosch), PhD Klassieke Letterkunde (Stellenbosch)
Latynse taal en letterkunde; Vroue in die Romeinse wêreld; Klassieke liefdespoësie
Latynse letterkunde van die Goue Era (Catullus, Vergilius, Ovidius)
Identiteit in die digkuns van Catullus
Departementele verteenwoordiger op die Onderrig- en Leerkomitee asook die Onderrigontwikkelingskomitee (2013-tans); vryskutvertaler (Latyn, Afrikaans en Engels); taalkonsultant (Latyn); redaksieraad van die joernaal Akroterion
Mellon Akademiese Personeel Ontwikkelingsprogram Toekenning (2014); Rektorstoekenning (Eerstejaarsakademie): Erkenning aan dosent wat die grootste impak op 'n eerstejaarstudent gehad het (Stellenbosch) (2013); Klassieke Vereniging van Suid-Afrika Vertalingstoekenning: Eerste prys vir die Afrikaanse vertaling van Vergilius se eerste Ecloga (2011); Sheelagh Fitzpatrick de Vries Beurs vir nagraadse studie in Latyn (2011); Rektorstoekenning (Eerstejaarsakademie): Erkenning aan dosent wat die grootste impak op 'n eerstejaarstudent gehad het (Stellenbosch) (2009) Wensbeentjies Hoefysters en Digteby | Gansbaai Explore
Wensbeentjies Hoefysters en Digteby
Iewers net anderkant haar doekjare het my man aan ons dogtertjie die romantiek van ‘n wensbeentjie geleer. Vir maande daarna het ons, ter wille van hulle gerem aan die tafel, net heel hoender geëet. Daarna, wanneer ‘n hoender uitmekaar gesny is, het sy bygestaan om toe te sien dat die wensbeentjie tog net heel bly. Met haar mondigwordingspartytjie het sy vlugtig gehoop op wensbeentjies op die tafels. Gelukkig het dit nie ingepas by die Egiptiese tema nie. Voor haar huwelik het die ou beentjies weer ter sprake gekom, maar ek het dit nie op die spyskaart gehad nie. Die afgelope Sondag sit sy weer – of nog steeds – langs haar pa met die wensbeentjie-storie. “Pa, hoe werk dit nou weer?”
Soos wat ek dit verstaan is hoenders lank voor die geboorte van Christus deur die Romeine vereer as waarsêers. Omdat die hen haar eier met ‘n kekkel kon aankondig en haan die opkoms van die son kon voorspel met sy kraai. Voortvloeiend uit hierdie status, is hulle vermoëns aangewend om die toekoms te voorspel.
As ek nie my hande op promosieblaaie kan lê nie, kan ek hoenders inspan om my te sê waar ek die beste kopies gaan kry. Dis net ‘n kwessie van ‘n sirkel op die grond teken, dit opdeel in die letters van die alfabet en ‘n mieliepit by elke letter gooi. Die hoendertjie wat ek in die middel van die sirkel neersit, sal dan vir my die winkel uitpik.
As hy die eerste pit uit die “O” area oppik, weet ek ek moet OK toe gaan. Pik hy eerste die “S” se pit, moet ek Spar toe gaan. En dan neem ek aan dat as sy krop vol is en hy vlieg uit die sirkel sonder ‘n pik, is daar geen specials wat my beursie pas nie. Of so iets.